Kamu bisa jelasin ke aku soal The Legend of Zelda: Link's Awakening dalam bahasa melayu?

The Legend of Zelda: Link's Awakening, juga dikenali sebagai  di Jepun, ialah permainan video aksi-pengembaraan 1992 yang dibangunkan oleh bahagian Analisis dan Pembangunan Hiburan Nintendo dan diterbitkan oleh Nintendo untuk Game Boy. Ia merupakan keluaran keempat dalam siri The Legend of Zelda dan merupakan permainan pertama siri ini bagi konsol permainan pegangan tangan (handheld).

Link's Awakening bermula sebagai alihan (port) permainan video Super Nintendo, The Legend of Zelda: A Link to the Past, yang dibangunkan selepas waktu kerja oleh staf Nintendo. Ia berkembang menjadi projek asli di bawah arahan Takashi Tezuka, dengan cerita dan skrip tulisan Yoshiaki Koizumi dan Kensuke Tanabe. Ia salah satu daripada beberapa permainan Zelda yang tidak bertempat di Hyrule, dan tidak mengandungi relik Triforce atau watak Puteri Zelda. Sebaliknya, permainan ini bermula dengan watak protagonis, Link, tersadai di Pulau Koholint, sebuah tempat yang dilindungi oleh satu makhluk yang digelar Ikan Angin (Wind Fish). Dengan memainkan Link, pemain perlu melawan raksasa dan menyelesaikan teka-teki (puzzles) sementara mencari lapan alat muzik yang akan mengejutkan Ikan Angin tersebut yang sedang tidur dan membolehkannya bebas daripada pulau itu.

Link's Awakening berjaya dari segi komersial dan kritikal. Para pengkritik memuji kedalaman permainan ini dan bilangan ciri-ciri; aduan biasanya menyentuh berkenaan skema kawalannya serta grafik monokromnya. Pembuatan semula permainan ini bertajuk The Legend of Zelda: Link's Awakening DX telah dikeluarkan untuk Game Boy Color pada 1998 dan mengandungi grafik berwarna, keserasian dengan Game Boy Printer serta kurungan berdasarkan warna eksklusif. Kedua-dua versi permainan ini secara keseluruhannya telah terjual sebanyak enam juta unit di seluruh dunia, dan telah muncul dalam senarai permainan terbaik sepanjang masa oleh banyak penerbitan permainan video.